LIETUVOS RESPUBLIKOS TEISINGUMO MINISTRAS

ĮSAKYMAS

DĖL KOEFICIENTŲ LĖŠOMS MOKYMO PRIEMONĖMS IR PRAKTINIO MOKYMO MEDŽIAGOMS APSKAIČIUOTI NUSTATYMO

2022 m. gruodžio 15 d. Nr. 1R-412

Vilnius

Įgyvendindamas Vidaus reikalų ir pataisos pareigūnų profesinio mokymo įstaigų profesinio mokymo lėšų skaičiavimo vienam mokiniui metodikos, patvirtintos Lietuvos Respublikos Vyriausybės 2018 m. gruodžio 12 d. nutarimu Nr. 1300 „Dėl Lietuvos Respublikos vidaus tarnybos statuto įgyvendinimo“, 20 punktą:

1. Nustatau Lietuvos kalėjimų tarnybai:

1.1. koeficientą, skirtą lėšoms mokymo priemonėms apskaičiuoti, – 0,835;

1.2. koeficientą, skirtą lėšoms praktinio mokymo medžiagoms apskaičiuoti, – 1,755.

2. Pavedu Lietuvos kalėjimų tarnybai kiekvienais metais iki liepos 1 dienos įvertinti asmenų, besimokančių pagal formaliojo profesinio mokymo programą, skirtą kvalifikacijai įgyti, arba įvadinio mokymo kursų programą, skaičių ir, atsižvelgiant į skiriamas lėšas mokymo priemonėms ir praktinio mokymo medžiagoms įsigyti, pateikti Lietuvos Respublikos teisingumo ministerijai siūlymus dėl šio įsakymo 1 punkto pakeitimo.

3. Pripažįstu netekusiu galios Lietuvos Respublikos teisingumo ministro 2016 m. rugpjūčio 4 d. įsakymą Nr. 1R-228 „Dėl koeficientų lėšoms mokymo priemonėms ir praktinio mokymo medžiagoms apskaičiuoti Kalėjimų departamento prie Lietuvos Respublikos teisingumo ministerijos mokymo centrui nustatymo“ su visais pakeitimais ir papildymais.

4. Nustatau, kad šis įsakymas įsigalioja 2023 m. sausio 1 d.

Teisingumo ministrė	Ewelina Dobrowolska